DOI: 10.14457/tu.the.2015.987
title: การเปิดรับข่าวสารจากสื่อประชาสัมพันธ์ ความรู้ และทัศนคติของประชาชนภาคตะวันออกที่มีต่อโครงการสีสันตะวันออก

description: การวิจัยครั้งนี้ มีวัตถุประสงค์เพื่อศึกษาวิจัยเรื่อง การเปิดรับข่าวสารจากสื่อประชาสัมพันธ์ ความรู้ และทัศนคติของประชาชนภาคตะวันออกที่มีต่อโครงการสีสันตะวันออก ในการศึกษาครั้งนี้ ผู้วิจัยได้ศึกษาจากประชาชนภาคตะวันออกที่มีอายุตั้งแต่ 18 ปีขึ้นไป จาก 4 กลุ่มจังหวัดภาคตะวันออก ที่ประกอบด้วย 4 จังหวัด คือ จังหวัดชลบุรี จังหวัดระยอง จังหวัดจันทบุรี และจังหวัดตราด ใช้ตัวอย่างประชากรจำนวน 400 ตัวอย่าง และใช้แบบสอบถามในการเก็บข้อมูลโดยสถิติที่ใช้ใน การวิเคราะห์ คือ ค่าร้อยละ (Percentage )  ค่าเฉลี่ย (Mean) และค่าเบี่ยงเบนมาตรฐาน และสถิติที่ใช้ในการทดสอบสมมุติฐาน คือ t- test และ One Way ANOVA และสัมประสิทธิ์สหสัมพันธ์แบบเพียร์สัน (Pearson’s Product Moment Correlation Coefficient) ผลการวิจัย พบว่า กลุ่มตัวอย่างส่วนใหญ่เป็นเพศหญิง มีจำนวน 216 คน คิดเป็นร้อยละ 54.0 มีอายุต่ำกว่า 25 ปี มีจำนวน 133 คน คิดเป็นร้อยละ 33.2 มีสถานภาพโสด มีจำนวน 273 คน คิดเป็นร้อยละ 68.2 ส่วนใหญ่มีการศึกษาระดับปริญญาตรีขึ้นไป มีจำนวน 320 คน คิดเป็นร้อยละ 80.0 และส่วนใหญ่มีอาชีพเป็นนักเรียน / นักศึกษา มีจำนวน 110 คน คิดเป็นร้อยละ 27.5 มีรายได้เฉลี่ยต่อเดือน 10,001 – 25,000 บาท มีจำนวน 236 คน คิดเป็นร้อยละ 59.0ด้านการเปิดรับข่าวสารจากสื่อประชาสัมพันธ์ของประชาชนภาคตะวันออกเกี่ยวกับโครงการสีสันตะวันออก พบว่า กลุ่มตัวอย่างส่วนใหญ่เคยเปิดรับข่าวสารจากสื่อเฉพาะกิจ คือ ป้ายโฆษณากลางแจ้งขนาดใหญ่ (Bill Board) มากที่สุด มีจำนวน 278 คน รองลงมาจากสื่อมวลชน โดยรับชมข่าวสารทางสถานีโทรทัศน์ช่องฟรีทีวี อาทิเช่น ช่อง 3 ช่อง 7 และช่อง NBT มีจำนวน 249 คน และจากสื่อบุคคล โดยได้รับข่าวสารจากเพื่อนที่เคยได้ไปเดินเที่ยวงานโครงการสีสันตะวันออก มีจำนวน 237 คน ซึ่งจะเห็นได้ว่าสื่อที่ประชาชนภาคตะวันออกมีการเปิดรับมากที่สุด เป็นสื่อประเภท “สื่อเฉพาะกิจ” นั่นคือ สื่อจากป้ายโฆษณากลางแจ้งขนาดใหญ่ (Bill Board) ด้วยลักษณะที่สำคัญของ “สื่อเฉพาะกิจ” การใช้สื่อเฉพาะกิจนั้น จะทำให้ผู้ใช้สามารถสื่อข้อมูลข่าวสารต่างๆ สำหรับเผยแพร่รณรงค์เรื่องใดเรื่องหนึ่ง ไปสู่กลุ่มเป้าหมายได้อย่างเฉพาะเจาะจง และเหมาะสมสอดคล้องกับสภาพของกลุ่มเป้าหมาย ทำให้ประชาชนเป้าหมายได้รับข่าวสารความรู้โดยตรงและถูกต้อง ช่วยให้เกิดการตัดสินใจ และการลงมือปฏิบัติ อีกประการหนึ่งที่ทำให้สื่อเฉพาะกิจมีความสำคัญและจำเป็นอย่างยิ่ง ก็คือ สื่อเฉพาะกิจเป็นสื่อที่สามารถควบคุมได้ ทั้งในแง่ความถูกต้องของเนื้อหาตามข้อเท็จจริงและแนวคิด อีกทั้งเป็นสื่อที่ค่อนข้างมั่นใจได้ว่าสามารถเข้าถึงตัวผู้รับสารด้านความรู้ของประชาชนภาคตะวันออกเกี่ยวกับโครงการสีสันตะวันออก พบว่า มีความรู้ในระดับต่ำ โดยกลุ่มตัวอย่างส่วนใหญ่ไม่มีความรู้เกี่ยวกับโครงการสีสันตะวันออกเลย มีจำนวน 127 คน และกลุ่มตัวอย่างที่ได้คะแนนรวมและมีความรู้เกี่ยวกับโครงการสีสันตะวันออกมากที่สุด มีจำนวนเพียง 32 คน ซึ่งกลุ่มตัวอย่างส่วนใหญ่ทราบว่าโครงการสีสันตะวันออกเป็นโครงการที่มุ่งเน้นมุมมองในฐานะเป็นเมืองท่องเที่ยวมากที่สุด มีจำนวน 194 คน และไม่ทราบเกี่ยวกับโครงการสีสันตะวันออกว่ามีการริเริ่มโครงการขึ้นในปีใด มีจำนวน 354 คน จะเห็นได้ว่าจากผลการศึกษาที่พบว่าประชาชนภาคตะวันออกเปิดรับข่าวสารจากสื่อประชาสัมพันธ์โครงการสีสันตะวันออก ประเภทสื่อเฉพาะกิจ นั่นคือ สื่อจากป้ายโฆษณากลางแจ้งขนาดใหญ่ (Bill Board) แต่ด้วยในเนื้อหาการประชาสัมพันธ์ผู้จัดงานอาจมุ่งเน้นเฉพาะในเรื่องของกิจกรรมที่จัดขึ้นภายในงาน รูปแบบของความบันเทิง เป็นต้น โดยในเนื้อหาของการประชาสัมพันธ์อาจไม่ได้ระบุไว้ถึงประวัติของโครงการหรือปีที่ริเริ่มโครงการจึงทำให้ประชาชนภาคตะวันออกไม่ทราบว่าโครงการสีสันตะวันออกมีการริเริ่มโครงการขึ้นในปีใดด้านทัศนคติของประชาชนภาคตะวันออกต่อโครงการสีสันตะวันออก โดยรวมอยู่ในระดับเชิงบวก เมื่อพิจารณาในรายด้านจะพบว่า ด้านทัศนคติต่อโครงการ กลุ่มตัวอย่างเห็นว่าเป็นโครงการที่สามารถกระจายนักท่องเที่ยวให้เดินทางมาท่องเที่ยวในภูมิภาคตะวันออก และควรสนับสนุนให้มีการจัดขึ้นอย่างต่อเนื่องทุกปี มากที่สุด ในด้านทัศนคติต่อสื่อการประชาสัมพันธ์ของโครงการ กลุ่มตัวอย่างเห็นว่าข่าวสารจากสื่อประชาสัมพันธ์ของโครงการทำให้ท่านสนใจที่จะเดินทางท่องเที่ยวในประเทศแทนการท่องเที่ยวต่างประเทศ มากที่สุด และในด้านทัศนคติต่อกิจกรรมต่างๆ ของโครงการ กลุ่มตัวอย่างเห็นว่าการมีส่วนลด ที่พักโรงแรม  และของสมนาคุณพิเศษ (แพกเกจทัวร์ ฮ่องกง) มีส่วนช่วยกระตุ้นให้สนใจโครงการมากยิ่งขึ้น มากที่สุด ดังจะเห็นได้ว่าจากการประชาสัมพันธ์และเผยแพร่ข้อมูลด้านการท่องเที่ยว ภายใต้ Brand “สีสันตะวันออก” ของกลุ่มจังหวัดภาคตะวันออก มีการใช้สื่อประชาสัมพันธ์ที่หลากหลายสร้างความสนใจและทำให้เกิดการตัดสินใจเดินทางมาท่องเที่ยวร่วมจึงทำให้ประชาชนภาคตะวันออกมีทัศนคติเชิงบวกต่อสื่อการประชาสัมพันธ์ของโครงการ นอกจากนี้กิจกรรมของโครงการสามารถสร้างการมีส่วนร่วมของประชาชนในพื้นที่และนักท่องเที่ยว รวมถึงการจัดกิจกรรมต่างๆ ที่จัดให้มีภายในงาน อาทิเช่น กิจกรรมการเปิดพิธี กิจกรรมการประกวด กิจกรรมแนะนำสถานที่ท่องเที่ยว หรือแม้แต่การมีส่วนลดที่พักโรงแรม เป็นกิจกรรมที่สำคัญของการจัดโครงการสีสันตะวันออกครั้งนี้ เป็นการกระตุ้นให้ผู้ที่ได้รับข่าวสารเกิดแรงจูงใจทางกายภาพและทางวัฒนธรรม มีส่วนช่วยกระตุ้นให้โครงการน่าสนใจมากยิ่งขึ้น